
ĮŽANGA

Finansinis (teisėtumo) auditas atliktas, vadovaujantis Ukmergės rajono savivaldybės kontrolės ir audito tarnybos 2019 metų veiklos planu[footnoteRef:1]. Ši ataskaita yra Savivaldybės 2019 metų konsoliduotųjų ataskaitų rinkinio audito ataskaitos sudėtinė dalis.  [1:  2019 m. veiklos planas patvirtintas Savivaldybės kontrolieriaus 2018-11-07 įsakymu Nr. V-05.] 

Audituojamas subjektas – Ukmergės sporto centras (toliau – Centras), adresas: Vienuolyno  g. 2, LT-20130, Ukmergė.  
Juridinio asmens kodas 302297514.  Centras yra viešasis juridinis asmuo, kurio savininkas – Ukmergės rajono savivaldybė, savininko teises ir pareigas įgyvendinanti institucija – Ukmergės rajono savivaldybės taryba.
	Centro paskirtis – neformaliojo vaikų švietimo grupės sportinio ugdymo mokykla, kitos paskirtys – neformaliojo suaugusiųjų švietimo grupės sportinio ugdymo mokykla, formalųjį švietimą papildančio sportinio ugdymo mokykla.
Audituojamas laikotarpis – 2019 metai.
Audito tikslas – įvertinti audituojamo subjekto vidaus kontrolę, įskaitant finansų valdymą, ir pareikšti nepriklausomą nuomonę dėl 2019 metų biudžeto vykdymo ataskaitų ir finansinių ataskaitų rinkiniuose pateiktų duomenų teisingumo bei dėl savivaldybės lėšų ir turto valdymo, naudojimo, disponavimo jais teisėtumo.
Audituojamu laikotarpiu Centrui vadovavo direktorius Vytautas Tutlys, buhalterinę apskaitą tvarkė vyriausioji finansininkė Ilona Žemaitienė (jos ligos metu nuo  2019-10-15 iki 2020-02-06 – Rita Jankevičienė). 
Centro vadovybė atsakinga už biudžeto vykdymo ir finansinių ataskaitų rinkinių parengimą ir teisingą pateikimą, patikėjimo teise valdomo turto ir lėšų valdymo, naudojimo ir disponavimo jais teisėtumą ir jų naudojimą įstatymų nustatytiems tikslams.
Audito ataskaitoje pateikiami tik audito metu atlikti ir nustatyti dalykai, o nepriklausoma nuomonė dėl 2019 metų biudžeto vykdymo ataskaitų ir finansinių ataskaitų rinkiniuose pateiktų duomenų teisingumo bei dėl savivaldybės lėšų ir turto valdymo, naudojimo, disponavimo juo teisėtumo pareiškiama audito išvadoje.
Auditas atliktas pagal Valstybinio audito reikalavimus, Tarptautinius audito standartus ir Tarptautinių aukščiausiųjų audito institucijų organizacijos standartus. 
Atlikdami auditą, darėme prielaidą, kad visi auditui pateikti dokumentai yra patikimi ir galutiniai, o dokumentų kopijos atitinka originalus.
Ši audito ataskaita yra išvadų, teikiamų Savivaldybės tarybai dėl pateiktų tvirtinti 2019 metų konsoliduotųjų finansinių ir biudžeto vykdymo ataskaitų rinkinių, Savivaldybės biudžeto lėšų ir turto naudojimo sudėtinė dalis.








[bookmark: _Hlk44940159]AUDITO APIMTIS IR METODAI

	Finansinis (teisėtumo) auditas atliktas pagal Valstybinio audito reikalavimus[footnoteRef:2] ir Tarptautinius audito standartus, siekiant gauti pakankamą užtikrinimą, kad biudžeto vykdymo ir finansinių ataskaitų rinkiniuose nėra reikšmingų iškraipymų, o biudžeto lėšos ir turtas valdomi, naudojami ir disponuojama jais teisėtai. Visiškas užtikrinimas neįmanomas dėl įgimtų audito apribojimų ir to fakto, kad mes netikrinome visų (100 proc.) ūkinių operacijų ir ūkinių įvykių bei sudarytų sandorių. [2:  Lietuvos Respublikos valstybės kontrolieriaus 2002-02-21 įsakymas Nr. V-26 (su vėlesniais pakeitimais)] 

	Siekiant gauti įrodymus, reikalingus audito tikslams pasiekti, buvo susipažinta su įstaigos organizacine struktūra ir veikla, ištirta įstaigos apskaitos sistema, susipažinta su finansų kontrolės aplinka, turto naudojimu ir apsauga. Audito metu mes nevertinome vidaus kontrolės pasitikėjimo lygio, nes dėl mažo apskaitos darbuotojų skaičiaus tinkamas pareigų atskyrimas yra neįmanomas (ribotas). Audito įrodymai gauti atlikus pagrindines audito procedūras.
Vertinamą žemesniojo lygio 2019 m. gruodžio 31 d. pasibaigusių metų biudžeto vykdymo ataskaitų rinkinį sudarė:
 Biudžeto išlaidų sąmatų vykdymo ataskaitos (forma Nr. 2); 
 Mokėtinų ir gautinų sumų ataskaita (forma Nr. 4); 
 Aiškinamasis raštas prie biudžeto išlaidų sąmatų vykdymo ataskaitų. 
Vertinamą žemesniojo lygio 2019 m. gruodžio 31 d. pasibaigusių metų  finansinių ataskaitų rinkinį sudarė:
 Finansinės būklės ataskaita (2-ojo VSAFAS „Finansinės būklės ataskaita“ 2 priedas);
 Veiklos rezultatų ataskaita (3-ojo VSAFAS „Veiklos rezultatų ataskaita“ 1 priedas);
 Pinigų srautų ataskaita (5-ojo VSAFAS „Pinigų srautų ataskaita“ 2 priedas);
 Grynojo turto pokyčių ataskaita (4-ojo VSAFAS „Grynojo turto pokyčių ataskaita“ 1 priedas);
 2019 m. finansinių ataskaitų rinkinio aiškinamasis raštas (6-ojo VSAFAS Finansinių ataskaitų aiškinamasis raštas).
Turto ir atitinkamai finansavimo sumų, įsipareigojimų ir grynojo turto likutis, kaip nurodyta Finansinės būklės ataskaitoje, 2019 m. pradžioje buvo iš viso 1475,3 tūkst. Eur, pabaigoje – 1439,5 tūkst. Eur.
	

Dėl lėšų ir turto valdymo, naudojimo ir disponavimo jais teisėtumo

Centre vertinome biudžeto lėšų ir turto valdymo, naudojimo, disponavimo jais teisėtumą ir jų naudojimą įstatymų nustatytiems tikslams 2019 metais. Remdamiesi rizikos analize ir įvertinę veiksnius, turinčius įtakos audito sritims, audito procedūras atlikome:
   finansinės veiklos srityje, vertindami:
· asignavimų planavimą 2019 metams; 
· klausimus susijusius su įsipareigojimais, jų teisėtumą.
                  išlaidų/sąnaudų srityje, vertindami:
· kaip laikomasi teisės aktų nuostatų dėl išlaidų priskyrimo išlaidų ekonominės klasifikacijos straipsniams.
                  turto srityje, vertindami:
· turto įsigijimo, nurašymo teisėtumą;
· turto teisinę registraciją;
· inventorizacijos atlikimą ir įsipareigojimų suderinimą.
Pakankamiems, patikimiems, tinkamiems ir racionaliems audito įrodymams gauti, atsižvelgiant į audito tikslus, naudotos Valstybinio audito reikalavimuose patvirtintos audito procedūros: skaičiavimas (aritmetinio tikslumo patikrinimas), paklausimas (įrodymų gavimas pokalbio metu), patikrinimas (įrašų, dokumentų, materialaus turto tikrinimas), analitinės (tam tikrų duomenų analizė) ir kitos procedūros.
	Teisės aktai, kuriais vadovaujantis atliktos savivaldybės lėšų ir turto valdymo, naudojimo, disponavimo jais teisėtumo vertinimo procedūros, pateikti 3 priede.



AUDITO REZULTATAI


1. Dėl metinių biudžeto vykdymo ataskaitų rinkinio

Audito metu vertinome Centro 2019 metų biudžeto vykdymo ataskaitų rinkinio duomenis. Šį rinkinį sudarė penkios biudžeto išlaidų sąmatos vykdymo ataskaitos (Forma Nr. 2) ir 2019 m. aiškinamasis raštas. Centras 2019 m. vykdė Žinių visuomenės plėtros ir Kūno kultūros ir sporto plėtros programas. Asignavimų planas iš viso 648 tūkst. Eur išlaidų, gauta ir panaudota asignavimų – 648 tūkst. Eur. Centras finansuotas 100,0 proc. Biudžeto išlaidų sąmatų vykdymo ataskaitų analizė pateikta 1-oje lentelėje.

1 lentelė. Biudžeto išlaidų sąmatų vykdymas (Eur)
	Programa
	Finansavimo šaltinis
	Gauti asignavimai

	
	
	Darbo užmokestis ir soc. draudimas
	Prekių ir paslaugų įsigijimo išlaidos
	Socialinės išmokos (pašalpos)
	Materialiojo ir nematerialiojo turto įsigijimo išlaidos
	Iš viso:

	Žinių visuomenės plėtros programa
	Mokymo lėšos
	33500,00
	 
	 
	 
	33500,00

	
	Valstybės biudžeto lėšos
	16500,00
	 
	 
	 
	16500,00

	
	Savivaldybės biudžeto lėšos
	446500,00
	82500,00
	1260,00
	3600,00
	533860,00

	
	Biudžetinių įstaigų pajamų įmokos (spec. lėšos)
	4932,34
	45170,57
	 
	 
	50102,91

	Kūno kultūros ir sporto plėtros programa
	Savivaldybės biudžeto lėšos
	 
	14000,00
	 
	 
	14000,00

	 
	 
	 
	 
	 
	Iš viso:
	647962,91



Šaltinis – Ukmergės sporto centro biudžeto išlaidų sąmatų vykdymo ataskaitos 2019 m. gruodžio 31 d. (Forma Nr. 2)

	2019 m. Biudžeto išlaidų sąmatos, finansuotos iš mokymo lėšų, valstybės ir savivaldybės lėšų bei Biudžetinių įstaigų pajamų įmokų (spec. lėšų), įvykdytos 100 proc. Iš savivaldybės biudžeto asignavimų  Centro vykdomoms programoms įgyvendinti panaudota 547,9 tūkst. Eur, iš jų: darbo užmokesčiui ir socialinio draudimo įmokoms – 446,5 tūkst. Eur (81,5 %), prekių ir paslaugų įsigijimui – 96,5 tūkst. Eur (17,6 %), socialinėms išmokoms (pašalpoms) – 1,3 tūkst. Eur (0,3 %) ir turto įsigijimui – 3,6 tūkst. Eur (0,7 %). Iš valstybės biudžeto asignavimų panaudota 16,5 tūkst. Eur, iš jų: 16,5 tūkst. Eur darbo užmokesčiui ir socialiniam draudimui. Iš mokymo lėšų darbo užmokesčiui ir socialiniam draudimui panaudota 33,5 tūkst. Eur. 
Iš biudžetinių įstaigų pajamų įmokų (spec. lėšų) skirtų asignavimų panaudota 50,1 tūkst. Eur, iš jų: 4,9 tūkst. Eur darbo užmokesčiui ir socialiniam draudimui, 45,2 tūkst. Eur –  prekių  ir paslaugų įsigijimui. Metų pabaigoje nepanaudotų lėšų likučio nebuvo.
Pagal išlaidų struktūrą, didžiausią išlaidų dalį – 77,4 proc. sudaro išlaidos darbo užmokesčiui ir socialiniam draudimui, išlaidos komunalinių paslaugų įsigijimui sudaro 10,5 proc., 4,9 proc. visų išlaidų panaudota prekių ir paslaugų įsigijimui. Ukmergės sporto centro gauti ir panaudoti asignavimai pagal išlaidų straipsnius parodyti 1-ame paveiksle. 


1 pav. 2019 m. gauti ir panaudoti asignavimai pagal išlaidų straipsnius


Šaltinis - Ukmergės sporto centro Biudžeto išlaidų sąmatos vykdymo 2019 m. gruodžio 31 d. ataskaitos (Forma Nr.2) pateiktais duomenimis.  
	
	Audito metu patikrinus Mokėtinų ir gautinų sumų ataskaitos 2019 m. gruodžio 31 d. duomenis su FBA duomenimis, nustatėme, kad mokėtinos sumos ataskaitinio laikotarpio pabaigoje sudarė 58,27 Eur, gautinos sumos – 6108,00 Eur. Pateiktoje Mokėtinų ir gautinų sumų 2019 m. gruodžio 31 d. ataskaitoje (Forma Nr. 4) mokėtinos sumos nenurodytos. 
Centro biudžeto vykdymo ataskaitų rinkinys parengtas vadovaujantis Buhalterinės apskaitos įstatymu, Viešojo sektoriaus atskaitomybės įstatymu ir kitais teisės aktais, reglamentuojančiais biudžetinių įstaigų apskaitą. Finansų ministro įsakymu[footnoteRef:3] Centras rengia žemesniojo lygio metinį biudžeto vykdymo ataskaitų rinkinį.  Reikšmingų pažeidimų ar iškraipymų apskaitant Savivaldybės, valstybės biudžeto lėšas ir sudarant biudžeto vykdymo ataskaitas nenustatyta. [3:  Lietuvos Respublikos Finansų ministro 2008 m. gruodžio 31 d. įsakymas Nr. 1K-465 „Dėl valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ (su pakeitimais). ] 


2. Dėl metinių finansinių ataskaitų rinkinio

Ukmergės sporto centro metinės finansinės ataskaitos parengtos, vadovaujantis Buhalterinės apskaitos įstatymu, Viešojo sektoriaus atskaitomybės įstatymu, viešojo sektoriaus apskaitos ir finansinės atskaitomybės standartais ir kitais teisės aktais, reglamentuojančiais įstaigų finansinę apskaitą.
Centro 2019 m. finansinė atskaitomybė turi būti sudaryta vadovaujantis viešojo sektoriaus apskaitos ir finansinės atskaitomybės standartais (VSAFAS). 1-asis viešojo sektoriaus apskaitos ir finansinės atskaitomybės standartas „Informacijos pateikimas finansinių ataskaitų rinkinyje“ (toliau - šis standartas) nustato viešojo sektoriaus subjekto finansinių ataskaitų rinkinio tikslus, sudėtį, bendruosius finansinių ataskaitų informacijos reikalavimus, taip pat metinių viešojo sektoriaus subjekto finansinių ataskaitų ir viešojo sektoriaus subjektų grupių konsoliduotųjų finansinių ataskaitų rinkinių parengimo, pateikimo ir paskelbimo terminus.
Finansinių ataskaitų rinkinyje teikiama Centro informacija apie turtą, finansavimo sumas, įsipareigojimus, grynąjį turtą, pajamas, sąnaudas, pinigų srautus.
Ukmergės sporto centro Finansinės būklės ataskaitoje (toliau – FBA) pagal 2019 m. gruodžio 31 d. duomenis iš viso turto bei iš viso finansavimo sumų, įsipareigojimų, grynojo turto ir mažumos dalies – 1439,5 tūkst. Eur.

[bookmark: _Hlk42095789]   2 lentelė. Finansinės būklės ataskaita (tūkst. Eur)
	[bookmark: _Hlk14354007]Eil. Nr.
	Straipsniai
	Ataskaitinis laikotarpis
2019-12-31
	Praėjęs ataskaitinis laikotarpis
2018-12-31
	Pokytis
(+) padidėjimas/
(-) sumažėjimas
 (3 – 4)

	[bookmark: _Hlk14421806]1
	2
	3
	4
	5

	A
	Ilgalaikis turtas
	1382,9
	1432,7
	-49,8

	B
	Biologinis turtas
	0
	0
	0

	C
	Trumpalaikis turtas
	56,6
	42,6
	+14,0

	
	IŠ VISO TURTO:
	1439,5
	1475,3
	-35,8

	D
	Finansavimo sumos
	1394,0
	1437,7
	-43,7

	E
	Įsipareigojimai
	24,4
	24,5
	-0,1

	F
	Grynasis turtas
	21,1
	13,1
	+8,0

	G
	Mažumos dalis
	0
	0
	0

	
	IŠ VISO FINANSAVIMO SUMŲ, ĮSIPAREIGOJIMŲ, GRYNOJO TURTO IR MAŽUMOS DALIES:
	1439,5
	1475,3
	-35,8



Šaltinis - Ukmergės sporto centro Finansinės būklės ataskaita pagal 2019 m. gruodžio 31 d. duomenis. 

Finansinės būklės ataskaitoje nurodytus likučius paskutinei ataskaitinio laikotarpio dienai (2019-12-31) sulyginus su apskaitos registru Didžioji knyga, nustatyti šie neatitikimai:

   3 lentelė.   FBA nustatyti duomenų neatitikimai (Eur)
	Eil. Nr.
	Straipsniai
	Ataskaitų duomenys (VSAKIS)     (2019-12-31 tūkst. Eur
	Didžiosios knygos duomenys, 2019-12-31 tūkst. Eur
	
Nustatyti neatitikimai


	
	
	
	
	Straipsnio suma*
Padidinta (+)
Sumažinta (-)
	Suma, kurios teisingumo  negalime patvirtinti

	1
	2
	3
	4
	5
	6

	C.
	TRUMPALAIKIS TURTAS

	56607,80
	56708,55
	
	

	II.
	Išankstiniai apmokėjimai

	285,86
	386,61
	-100,75
	100,75

	D.
	FINANSAVIMO SUMOS

	1393967,11
	1392701,77
	
	

	II.
	Iš savivaldybės biudžeto

	536446,48
	534055,70
	2390,78
	2390,78

	IV. 
	Iš kitų šaltinių

	2069,83
	3195,27
	-1125,44
	1125,44

	F.
	GRYNASIS TURTAS

	21165,55
	22531,64
	
	

	IV.
	Sukauptas perviršis ar deficitas

	21165,55
	22531,64
	
	

	IV.1
	Einamųjų metų perviršis ar deficitas

	8053,95
	9420,04
	-1366,09
	1366,09

	 
	Iš viso neatitikimų

	4983,06



          * Suma apskaičiuota įvertinus duomenų neatitikimus, didinančius ir mažinančius straipsnių vertę.
       Šaltinis - Ukmergės rajono savivaldybės kontrolės ir audito tarnyba.


Veiklos rezultatų ataskaitoje (toliau – VRA) nurodytus likučius paskutinei ataskaitinio laikotarpio dienai (2019-12-31) sulyginome su apskaitos registru Didžioji knyga. 4 lentelėje pateikti tik rasti neatitikimai:

   4 lentelė.   VRA nustatyti duomenų neatitikimai (Eur)

	Eil. Nr.
	Straipsniai 
	Ataskaitų duomenys (VSAKIS)     (2019-12-31 tūkst. Eur
	Didžiosios knygos duomenys, 2019-12-31 tūkst. Eur
	Nustatyti neatitikimai

	
	
	
	
	Straipsnio suma*
Padidinta (+)
Sumažinta (-)
	Suma, kurios teisingumo  negalime patvirtinti

	1
	2
	3
	4
	5
	6

	VEIKLOS REZULTATŲ ATASKAITA

	A.
	PAGRINDINĖS VEIKLOS PAJAMOS
	744703,79
	747334,66
	
	

	I.
	FINANSAVIMO PAJAMOS
	674087,54
	675438,80
	
	

	I.2.
	Iš savivaldybių biudžetų
	563424,61
	565223,89
	-1799,28
	1799,28

	I.3.
	Iš ES, užsienio valstybių ir tarptautinių organizacijų lėšų
	34528,80
	35000,00
	-471,20
	471,20

	I.4.
	Iš kitų finansavimo šaltinių
	2324,78
	1405,56
	919,22
	919,22

	III.
	PAGRINDINĖS VEIKLOS KITOS PAJAMOS
	70616,25
	71895,86
	
	

	III.1.
	Pagrindinės veiklos kitos pajamos
	70616,25
	71895,86
	-1279,61
	1279,61

	B.
	PAGRINDINĖS VEIKLOS SĄNAUDOS
	736614,39
	737139,97
	
	

	I.
	DARBO UŽMOKESČIO IR SOCIALINIO DRAUDIMO
	498192,32
	501614,84
	-3422,52
	3422,52

	IX.
	Sunaudotų ir parduotų atsargų savikaina
	38710,30
	35777,99
	2932,31
	2932,31

	XIII.
	KITŲ PASLAUGŲ
	20987,41
	21022,78
	-35,37
	35,37

	C.
	PAGRINDINĖS VEIKLOS PERVIRŠIS AR DEFICITAS
	8089,40
	10194,69
	
	

	II. 
	PERVESTINOS Į BIUDŽETĄ KITOS VEIKLOS PAJAMOS
	202,50
	
	202,5
	202,5

	III.
	KITOS VEIKLOS SĄNAUDOS
	-202,50
	
	-202,5
	202,5

	E.
	FINANSINĖS IR INVESTICINĖS VEIKLOS REZULTATAS
	-35,45
	
	-35,45
	35,45

	
	Iš viso neatitikimų
	11299,96


      * Suma apskaičiuota įvertinus duomenų neatitikimus, didinančius ir mažinančius straipsnių vertę.
       Šaltinis - Ukmergės rajono savivaldybės kontrolės ir audito tarnyba.

[bookmark: _Hlk44944601]Pastebėjimas. Dėl audito metu nustatytų klaidų, negalime patvirtinti Ukmergės sporto centro finansinių ataskaitų rinkinio duomenų teisingumo ir duomenų pateikimo į konsolidavimo informacinę sistemą teisingumo. 

Pinigų srautų ataskaitoje (PSA) nurodytus likučius paskutinei ataskaitinio laikotarpio dienai (2019-12-31) sulyginome su FBA, neatitikimų nenustatyta. 
Finansinių ataskaitų aiškinamajame rašte (2019-12-31) pateikta visa reikalinga informacija,  kaip numato 6-asis viešojo sektoriaus apskaitos ir finansinės atskaitomybės standartas „Finansinių ataskaitų aiškinamasis raštas“. 

3. Savivaldybės biudžeto lėšų ir turto valdymo, naudojimo ir disponavimo juo teisėtumas

Ukmergės rajono savivaldybės kontrolės ir audito tarnyba 2019-10-03 raštu Nr. S-20 „Dėl audito metu nustatytų dalykų“ informavo Ukmergės sporto centro direktorių, kad ištyrus Centro vidaus kontrolės aplinką ir atrankos būdu pasirinktose srityse atlikus analitines audito procedūras, nustatytos šios klaidos, galinčios turėti įtakos finansinei atskaitomybei bei biudžeto lėšų ir turto naudojimui:

· Dėl darbo sutarčių 
Peržiūrėjus Centro darbuotojų darbo sutartis nustatyta, kad yra darbuotojų, dirbančių pagal dvi pareigybes, jiems prie darbo sutarčių nėra sudaryti papildomi darbo susitarimai, kaip to reikalauja LR Darbo kodeksas[footnoteRef:4].  Pvz.: [4:  2016-09-19 Lietuvos Respublikos darbo kodekso patvirtinimo, įsigaliojimo ir įgyvendinimo įstatymas Nr. XII-2603.] 

- 2019 m. rugpjūčio 22 d. sudaryta darbo sutartis Nr. 244 su darbuotoju G.B. dirbti 1 etatu valytojo pareigose. Priede prie darbo sutarties nurodyta, kad darbuotojas dar dirba nuo 2019-10-11 0,25 etato budėtojo pareigose.  Susitarimo dėl papildomo darbo nėra.
- Direktoriaus 2019-10-11 įsakymu Nr. 64-P priimtas darbuotojas D.D. dirbti 0,5 etato valytojo ir 0,5 etato kiemsargio pareigoms nuo 2019-10-14 sudarant terminuotą darbo sutartį iki 2019-10-31, tačiau 2019-10-11 pasirašytoje Darbo sutartyje Nr. 254 nustatytas darbo sutarties terminas iki 2019-12-31. Direktoriaus 2019-10-31 įsakymu Nr. 72-P darbuotojas atleidžiamas iš pareigų nuo 2019-11-03. Tas pats darbuotojas jau 2019-11-04 Direktoriaus įsakymu Nr. 73-P vėl priimamas toms pačioms pareigoms. Darbo sutartyje jokio įrašo nėra, nors darbuotojas iki šiol dar dirba,  susitarimo dėl papildomo darbo nėra.
Dėl darbo sutarčių rengimo Centras jau buvo informuotas Kontrolės ir audito tarnybos 2019-10-03 raštu Nr. S-20, tačiau rekomendacijas ištaisė iš dalies. 

    Pastebėjimas: Pažeistos Darbo kodekso nuostatos, reglamentuojančios darbo sutarčių sudarymą.[footnoteRef:5]  [5:  2016-09-19 Lietuvos Respublikos darbo kodekso patvirtinimo, įsigaliojimo ir įgyvendinimo įstatymas Nr. XII-2603.] 



· Dėl darbo apmokėjimo
2019 metų liepos mėn. darbo laiko apskaitos žiniaraštyje darbuotojams S.V., V.T. nurodytas darbo laikas viršija maksimalų darbo laiko reikalavimą. Pagal Darbo kodekso[footnoteRef:6] 114 straipsnio 2 punktą, darbuotojas, dirbdamas pagal suminę darbo laiko apskaitą ir atlikdamas darbą pagal susitarimą dėl papildomo darbo (įskaitant viršvalandžius), bet kokiu atveju negali viršyti  maksimalaus darbo laiko reikalavimo – šešiasdešimties valandų per kiekvieną septynių dienų laikotarpį. Be to, darbo laiko režimas negali pažeisti ir Darbo kodekso 122 straipsnio 2 dalyje numatytų minimalių poilsio reikalavimų – negali būti dirbama daugiau kaip šešias dienas per septynias paeiliui einančias dienas[footnoteRef:7]. Pvz.:  [6:  2016-09-19 Lietuvos Respublikos darbo kodekso patvirtinimo, įsigaliojimo ir įgyvendinimo įstatymas Nr. XII-2603.]  [7:  2016-09-19 Lietuvos Respublikos darbo kodekso patvirtinimo, įsigaliojimo ir įgyvendinimo įstatymas Nr. XII-2603.] 

- 2019 m. liepos mėn. darbo laiko žiniaraštyje darbuotojas S.V. per 7 paeiliui einančias  dienas dirbo 67 val.;
- 2019 m. liepos mėn. darbo laiko žiniaraštyje darbuotojas V.T. per 7 paeiliui einančias  dienas dirbo 67 val.;
- 2019 m. gruodžio mėn. darbo laiko apskaitos žiniaraštyje darbuotojui R.G. nurodytas darbo laikas per 7 paeiliui einančias dienas sudaro 84 val.

         Pastebėjimas: Vidaus kontrolės procedūros darbo laiko apskaitos srityje neveikė, nors darbo laiko apskaitos žiniaraščius pildo direktoriaus pavaduotoja ugdymui ir direktoriaus pavaduotojas ūkio reikalams, bei pasirašo Centro direktorius. 

Audito metu, pakartotinai patikrinus konkrečių darbuotojų (sargų) darbo užmokesčio nustatymo ir priskaitymo teisingumą, nustatyti neatitikimai:
- priskaičiuojant darbo užmokestį pagal darbo laiko apskaitos žiniaraštyje nurodytas valandas per 2019 m. sargui S. V. nepriskaičiuota 108,48 Eur, sargui S. N. – 40,68 Eur, sargui V. T. – 108,48 Eur.  Iš viso nepriskaičiuota 257,64 Eur. Darbo užmokestis sargams buvo skaičiuojamas ne pagal darbo laiko apskaitos žiniaraščiuose nurodytas darbo švenčių ir poilsio dienomis dirbtas valandas. 

Audito metu nustatėme, kad Ukmergės sporto centro direktoriaus 2019 m. gruodžio 30 d. įsakymais skirta (27 iš 58 darbuotojų) premijų sumoje 4020,00 Eur. Vadovaujantis tik darbo kodekso 142 str. 1 d. 2 p., nesivadovaujant patvirtinta Ukmergės sporto centro „Darbo apmokėjimo sistema“ bei įstatymo  nuostatomis. Pagal įsakymus matyti, kad premijos buvo išmokėtos nevienodo dydžio.  Pvz.: plaukikui-gelbėtojui 60 Eur, slaugytojai 70 Eur, sargui 150 Eur, pavaduotojui ūkio reikalams ir vyr. buhalterei po 350 Eur ir t.t. Negalima pagrįsti pagal kokį kriterijų skirtas premijos dydis darbuotojams, o kitiems darbuotojams neskirta.
· Dėl įsakymų rengimo
Peržiūrėjus Centro parengtus įsakymus, nustatėme, kad įsakymai rengiami iš dalies vadovaujantis norminiais teisės aktais bei dokumentų rengimo taisyklėmis[footnoteRef:8]. [8:  Lietuvos vyriausiojo archyvaro 2011-07-04 įsakymas Nr. V-117 „Dėl dokumentų rengimo taisyklių patvirtinimo“ (su vėlesniais pakeitimais).] 


Audito metu Kontrolės ir audito tarnyba 2019-10-03 raštu Nr. S-20 informavo Ukmergės sporto centrą apie rastus pažeidimus ir rekomendavo įdiegti vidaus kontrolės procedūras darbo laiko apskaitos žiniaraščių pildyme, jų pasirašyme bei darbo užmokesčio skaičiavime, darbo sutartis pildyti pagal Darbo kodekso reikalavimus.  

4. Nepakankamai dėmesio skiriama vienai iš kontrolės priemonių - inventorizacijai

Vyriausybės patvirtintos Inventorizacijos taisyklės[footnoteRef:9] reglamentuoja juridinių asmenų turto inventorizaciją. Inventorizacija -  turto ir įsipareigojimų patikrinimas ir jų faktiškai rastų likučių  palyginimas su buhalterinės apskaitos duomenimis. [9:  Lietuvos Respublikos Vyriausybės 1999-06-03 nutarimas Nr. 719 „Dėl inventorizacijos taisyklių patvirtinimo“ (su vėlesniais pakeitimais).   ] 

Ukmergės sporto centro direktoriaus 2019 m. lapkričio 4 d. įsakymu Nr. 388-V „Dėl inventorizacijos komisijos sudarymo ir inventorizacijos atlikimo“ sudarytai komisijai  (2019-12-02 įsakymu Nr. 415-V komisija pakeista)  pavesta metinę inventorizaciją atlikti 2019-11-30 duomenimis nuo 2019-12-03 iki 2019-12-30. Įsakymo 5 punktu pavesta Centro vyriausiajai buhalterei parengti inventorizavimo aprašus-sutikrinimo žiniaraščius. Įsakyme nėra nurodyta atlikti atostoginių kaupinių inventorizaciją.

Pastebėjimas: inventorizavimo aprašus-sutikrinimo žiniaraščius rengia inventorizacijos komisija, o buhalteris sutikrina su buhalterinės apskaitos duomenimis.  

Audito metu nustatyti šie Inventorizacijos taisyklių pažeidimai: 
· Inventorizavimo aprašų-sutikrinimo žiniaraščių tituliniuose lapuose nenurodyti paskutiniojo perduoto į buhalteriją pajamų ir išlaidų dokumentų numeriai.
· Inventorizavimo aprašo-sutikrinimo žiniaraštyje Nr. 3 „Ilgalaikis materialusis turtas“  lape Nr. 2  17-31 eilutėse išvardintas turtas nurodytas kaip „Kiti statiniai“, turėtų būti nurodyta „Baldai“.
· Inventorizavimo aprašo-sutikrinimo žiniaraštyje Nr. 5 „Trumpalaikis turtas – ūkinis inventorius“  nurodytas visas Ukmergės sporto centro turimas ūkinis inventorius, neišskiriant pagal turto buvimo vietas, kaip tai nurodo Inventorizacijos taisyklių 17 punktas.
· Kasos inventorizavimo aprašo-sutikrinimo žiniaraštyje Nr. 9 inventorizacijos pradžia ir pabaiga nurodoma 2019-12-02 d., kai tuo tarpu Centro direktoriaus įsakyme nurodyta inventorizaciją pradėti nuo 2019-12-03.
· Inventorizavimo aprašo-sutikrinimo žiniaraštyje Nr. 10 nepanaudoti blankai neinventorizuoti – nesurašytas inventorizavimo aprašas-sutikrinimo žiniaraštis, o iškart nurašyti (2019-12-03 Nurašymo aktas, numerio nėra). Nurašymo aktas patvirtintas Centro direktoriaus, tačiau komisijos nepasirašytas.
· Inventorizavimo aprašų-sutikrinimo žiniaraščių baigiamuose lapuose nurodoma sutikrinimo data 2019-11-30, šioje eilutėje turėtų būti nurodoma sutikrinimo su buhalterinės apskaitos duomenimis data, o ne data, kuriai dienai pavesta atlikti inventorizaciją.

[bookmark: _Hlk43306439]Pastebėjimas: 2019 metų metinė inventorizacija atlikta, iš dalies vadovaujantis Inventorizacijos taisyklių nuostatomis.
Taisyklių nesilaikymas atliekant inventorizaciją ir įforminant inventorizacijos rezultatus, neužtikrina apskaitos bei iš jų sudaromos finansinės atskaitomybės duomenų tikrumo ir teisingumo.




5. Kiti pastebėjimai

  Ukmergės sporto centras buhalterinę apskaitą tvarko „Microsoft Excel“ programos pagalba, nors turi įsigijęs finansų valdymo ir apskaitos informacinės sistemos programą „Biudžetas VS“ (2012-09-27 įsigijo nematerialųjį turtą už 742,30 Eur buhalterinei apskaitai vesti). Centras, atsižvelgdamas į Kontrolės ir audito tarnybos 2019-10-03 raštą Nr. S-20, šia programa pradėjo dirbti nuo 2019 m. spalio mėn. tik su darbo užmokesčio moduliu.

	 Ukmergės sporto centras 2019-01-02 pasirašė sutartį Nr. 256/UKM su UAB „Alauša“ dėl naftos produktų pirkimo. Pagal UAB „Alauša“ kreditinių (debetinių) kortelių (plastikinių kortelių su magnetine laikmena) priėmimo-perdavimo aktą prie 2019-01-02 sutarties Nr. 256/UKM, Centrui perduotos 9 plastikinės kortelės su magnetine laikmena, tačiau peržiūrėjus Centro dokumentus, direktoriaus įsakymo dėl kortelių priskyrimo darbuotojams nėra. 
	Audito metu nustatėme, kad Centro direktorius įsakymuose dėl kuro skyrimo rašo, kad skiria tam tikrą sumą kuro įsigijimui pagal pateiktą kuro čekį (be nuolaidos), o kuras nurašomas jau pritaikant nuolaidą. 
	Patikrinus darbuotojams skirtą kurą, naudojamą automobiliams pagal panaudą, nustatyta, kad kuro perkama daugiau, negu priklauso pagal normą nuvykti į įsakyme nurodytą vietą. Nepanaudotas likutis niekur neapskaitomas. Be to, įsakyme nurodoma suma, už kurią įsipilamas kuras, o ne pagal normą reikalingas kuro kiekis nuvykti į nurodytą vietą.

	 Peržiūrėjus atsargų nurašymo aktus, nustatyta, kad aktų turinys nėra aiškus ir išsamus,  nenurodytas atsargų įsigijimo pagrindas. Atsargų nurašymo aktai surašomi nesivadovaujant 8-ojo VSAFAS nuostatomis. Pvz.: per 2019 m. liepos-spalio mėn. įsigytas kuras aplinkos tvarkymo darbams, nurašytas nesavalaikiai (2019-10-31 Atsargų nurašymo aktas (kuro), be numerio, nurašytas kuro kiekis 770,07 litrai, sumoje 946,09 Eur).

 Peržiūrėjus pirkėjų skolas, nustatyta, kad Ukmergės sporto klubas „Vilkas“ skolingas 2019-12-31 Centrui už nuomos paslaugas (2009-10-01 Ukmergės rajono savivaldybės turto – negyvenamųjų patalpų panaudos sutartis Nr. 16, kuri VĮ Registrų centre neregistruota)  – 695,51 Eur (2018-12-31 skola buvo 868,89  Eur).

          Pastebėjimas: Peržiūrėti 2009-10-01 Negyvenamųjų patalpų panaudos sutartį Nr. 16 ir siekti turto naudojimo ekonominio efektyvumo.  
	
	 Vadovaujantis Lietuvos Respublikos finansų ministro 2003 m. liepos 3 d. įsakymu Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“, reprezentacinės išlaidos (ekonominės klasifikacijos kodas – 2.2.1.1.1.22) – tai prekių ir paslaugų įsigijimo išlaidos, skiriamos reprezentacijai, vadovaujantis Lietuvos Respublikos valstybės biudžeto lėšų naudojimo reprezentacinėms išlaidoms taisyklėmis, patvirtintomis Lietuvos Respublikos Vyriausybės 2002 m. birželio 17 d. nutarimu Nr. 919 „Dėl reprezentacinių išlaidų“. 
	Ukmergės sporto centras, tvirtindamas Biudžeto išlaidų sąmatą 2019 metams, nenusimatė išlaidų pagal  ekonominę klasifikaciją 2.2.1.1.1.22 „Reprezentacinės išlaidos“, bet patirtos išlaidos buvo  priskirtos apmokėtos pagal ekonominę klasifikaciją 2.2.1.1.1.30 „Kitų prekių ir paslaugų įsigijimo išlaidos“.  Pvz.: 
	- pagal Rimvydo Pasvensko įmonės 2019-05-09  PVM sąskaitą faktūrą CUP Nr.  14491  įsigyti prizai sumoje už 191,18 Eur; 
	- pagal A.Giedraitienės TŪB 2019-03-20 sąskaitą faktūrą AAE Nr. 5375 pirktos gėlės sumoje už 168,00 Eur; 
	-  pagal UAB „Ukmergės senasis knygynas“ 2019-03-01 PVM sąskaitą faktūrą USK Nr. 0124 pirktas albumas sumoje už 114,45  Eur; ir kt.
	Audito metu nustatyta, kad reprezentacinės išlaidos naudojamos ir netikslingai, kai perkama (R.Paliulio individuali įmonė 2019-03-22 PVM sąskaita faktūra PAL Nr. 14141, suma 19,82 Eur) kava, arbata, sūris ar dešra. 

6. Vidaus kontrolės įvertinimas

Atlikus audito procedūras nustatyta, kad vidaus kontrolės sistema nepilnai užtikrina pagrindinius jai keliamus tikslus: - pagrindinės vidaus kontrolės procedūros sukurtos ne atsižvelgiant į vidaus kontrolės tikslą, veiklos riziką, vidaus kontrolės pastovumą ir jos atlikimo sąnaudas, apskaitos ir informacinę sistemą, turto apsaugos būklę ir kitus vidaus kontrolės kriterijus[footnoteRef:10].  [10:  2002-12-10 Lietuvos Respublikos Vidaus kontrolės ir vidaus audito įstatymas Nr. IX-1253 (su vėlesniais pakeitimais) 7 p.] 

Audito metu nustatytos klaidos ir neatitikimai rodo, kad vidaus kontrolės procedūros nepakankamai veikia ir vidaus kontrolės sistema vertinama patenkinamai.
Audito metu žodžiu buvo teiktos įvairios pastabos, pasiūlymai apskaitos ir atskaitomybės tvarkymo klausimais. Ukmergės sporto centras iš dalies ištaisė Kontrolės ir audito tarnybos raštuose nurodytus neatitikimus ir teiktas rekomendacijas.  

Pastebėjimas:
▪ Vadovaujantis Biudžeto sandaros įstatymo[footnoteRef:11] 7 str. 1 punktu - asignavimų valdytojas atsako už programų vykdymą, programų sąmatų sudarymą ir vykdymą neviršijant patvirtintų asignavimų sumų, už paskirtų asignavimų efektyvų, atitinkantį programoje nustatytus tikslus ir rezultatyvų naudojimą.  [11:  Lietuvos Respublikos Biudžeto sandaros įstatymas,  (aktuali redakcija).] 

▪ Vadovaujantis Vidaus kontrolės ir vidaus audito įstatymo[footnoteRef:12], 10 str. 1 dalies punktu įstaigos vadovas yra atsakingas už efektyvios vidaus kontrolės, įskaitant finansų kontrolę, sukūrimą, jos veikimą bei tobulinimą, vadovaujantis 3 punktu užtikrina, kad, kuriant vidaus kontrolę, įstaigoje būtų atsižvelgta į teisės aktų, darbo reglamentų laikymąsi, veiklos ir finansinės informacijos patikimumą, veiklos veiksmingumą, turto apsaugą. [12:  Lietuvos Respublikos vidaus kontrolės ir vidaus audito įstatymas, Žin., 2002 Nr.123-5540 (su vėlesniais pakeitimais).] 

▪ Vadovaujantis Biudžetinių įstaigų buhalterinės apskaitos organizavimo taisyklių[footnoteRef:13] 16 punktu, subjekto vadovas, kiek tai susiję su apskaitos organizavimu, atsakingas už: - teisingos, tikslios, išsamios informacijos apie ūkinius įvykius ir operacijas teikimą laiku tvarkytojui; - <...>; subjekto vidaus kontrolės sukūrimą ir veikimo užtikrinimą, o vadovaujantis taisyklių 20 punktu, vyriausiasis buhalteris atsako už visų tinkamai įformintų ir apskaitos dokumentais pagrįstų ūkinių įvykių ar ūkinių operacijų įtraukimą į apskaitą, buhalterinių įrašų atitiktį ūkinių įvykių ar ūkinių operacijų turiniui, apskaitos informacijos patikimumą, ūkinių operacijų teisėtumo, lėšų naudojimo teisės aktų nustatyta tvarka, tinkamo apskaitos dokumentų įforminimo kontrolę, biudžetinės įstaigos finansinės atskaitomybės sudarymą pagal sąskaitų duomenis. [13:  Lietuvos Respublikos finansų ministro 2005 m. gegužės 25 d. įsakymas Nr.1K-170.] 



REKOMENDACIJOS

Dėl audito metu nustatytų dalykų Ukmergės sporto centras buvo informuotas Ukmergės rajono savivaldybės kontrolės ir audito tarnybos 2019-10-03 raštu Nr. S-20 ir 2019-11-07 raštu Nr. S-26 bei pateiktos rekomendacijos. 
Ukmergės sporto centras 2019-11-13 raštu Nr. V6-178-(1.9) ir 2019-11-21 raštu Nr. V6-198-(1.9.) informavo Savivaldybės kontrolės ir audito tarnybą apie rekomendacijų įvykdymą. Tačiau paskesnio audito metu nustatėme, kad kai kurie rasti pažeidimai vėl kartojasi. 
Atsižvelgiant į ataskaitoje nurodytus dalykus ir audito metu teiktus pastebėjimus, siekiant informacijos, finansinių ataskaitų patikimumo ir išsamumo, asignavimų valdytojui rekomenduojame:
1. Užtikrinti tinkamą finansinių ataskaitų sudarymą, kurios informacija atskleistų ir parodytų tikrą ir teisingą Centro finansinės būklės, turto, įsipareigojimų ir veiklos rezultatų vaizdą (7 psl.).
2. Darbo sutartis pildyti vadovaujantis Darbo kodekso reikalavimais (10 psl.).
3. Įsakymus rengti  vadovaujantis norminiais teisės aktais bei dokumentų rengimo taisyklėmis (11 psl.).
4. Įdiegti vidaus kontrolės procedūras darbo laiko apskaitos žiniaraščių pildyme, jų pasirašyme bei darbo užmokesčio skaičiavime (10 psl.).
5. Inventorizaciją atlikti vadovaujantis Inventorizacijos taisyklių nuostatomis (11 psl.).
6. Apskaitą tvarkyti buhalterine programa „Biudžetas VS“ (12 psl.).
7. Užtikrinti biudžeto programų vykdymo ir paskirtų asignavimų naudojimo teisėtumą, ekonomiškumą, efektyvumą ir rezultatyvumą (13 psl.).
8. Užtikrinti Centre tinkamą vidaus kontrolės procedūrų veikimą (14 psl.).
9. Pašalinti kitus audito ataskaitoje pateiktus pastebėjimus ir neatitikimus.

Dėkojame už bendradarbiavimą ir geranorišką reagavimą į Savivaldybės kontrolės ir audito tarnybos pareiktas pastabas ir pasiūlymus. 


Savivaldybės kontrolieriaus pavaduotoja 		Diana Mackonienė

			




Audito ataskaita surašyta dviem egzemplioriais: vienas – Ukmergės sporto centrui, antras – Ukmergės rajono savivaldybės Kontrolės ir audito tarnybai. Audito ataskaitos kopija teikiama Ukmergės rajono savivaldybės tarybos Kontrolės komitetui.

PRIEDAI
Audito ataskaitos Ukmergės sporto centro
atlikto finansinio (teisėtumo) audito rezultatų
1 priedas

Rekomendacijų įgyvendinimo planas 

	
Eil.
Nr.
	
Rekomendacija
	Subjektas, kuriam pateikta rekomen-dacija

	
Veiksmas/
Priemonė/ Komentarai*
	Rekomen-dacijos įgyvendinimo terminas*

	1
	2
	3
	4
	5

	1.
	Užtikrinti tinkamą finansinių ataskaitų sudarymą, kurios informacija atskleistų ir parodytų tikrą ir teisingą Centro finansinės būklės, turto, įsipareigojimų ir veiklos rezultatų vaizdą.
	Ukmergės sporto centras      
	Vadovautis viešojo sektoriaus apskaitos ir finansinės atsakomybės standartais (VSAFAS) ištaisyti neatitikimus 
	Nuolat

	2.
	Darbo sutartis pildyti vadovaujantis Darbo kodekso reikalavimais.
	
	Vadovautis Lietuvos Respublikos DK reikalavimais
	Nuolat

	3.
	Įsakymus rengti  vadovaujantis norminiais teisės aktais bei dokumentų rengimo ir raštvedybos taisyklėmis
	
	Vadovautis norminiais teisės aktais bei duomenų rengimo taisyklėmis
	Nuolat

	4.
	Įdiegti vidaus kontrolės procedūras darbo laiko apskaitos žiniaraščių pildyme, jų pasirašyme bei darbo užmokesčio skaičiavime.
	
	Vadovautis Lietuvos Respublikos DK 122 str. 2 dalimi
	Nuolat

	5.
	Inventorizaciją atlikti vadovaujantis Inventorizacijos taisyklių nuostatomis
	
	Vadovautis inventorizacijos taisyklių nuostatomis
	Nuolat

	6.
	Apskaitą tvarkyti buhalterine programa „Biudžetas VS“
	
	Nuo 2020 m. sausio 1 d. dirbama su darbo užmokesčio, tėvų įnašų, siunčiamųjų dokumentų moduliais. Nuo 2020 m. rugpjūčio 1 d. pradėsime įdiegti atsargų apskaitos modulį.
	2020-10-30

	7.
	Užtikrinti biudžeto programų vykdymo ir paskirtų asignavimų naudojimo teisėtumą, ekonomiškumą, efektyvumą ir rezultatyvumą
	
	Vadovautis biudžeto sandaros įstatymo 7 str. 1 p.
	Nuolat

	8. 
	Sustiprinti vidaus kontrolės procedūras, kad audito metu nurodytos klaidos, pastebėjimai ir neatitikimai nesikartotų ateityje.
	
	Vadovautis buhalterinės apskaitos organizavimo taisyklių 16 bei 20 punktu, ištaisyti klaidas, kad jos ateityje nesikartotų.
	Nuolat

	*- priemones ir terminus rekomendacijoms įgyvendinti pateikia Ukmergės sporto centras (pagal VSĮ[footnoteRef:14] 27 str. 9 d. 8 p., terminas gali būti ne trumpesnis nei 30 dienų). [14:  1994-07-07 Lietuvos Respublikos vietos savivaldos įstatymas Nr. I-533 27 str. (su vėlesniais pakeitimais).] 


  Atstovas, atsakingas už Savivaldybės kontrolės ir audito tarnybos informavimą apie rekomendacijų įgyvendinimą 
  plane nustatytais terminais

Vyr. buhalterė Ilona Žemaitienė, 868828389, el. p. ukmsportocentras@inbox.lt
  L. v. direktoriaus funkcijas pavaduotojas ūkio reikalams Alfonsas Pakulnis, 867049079, el. p. alfa.pakulnis@gmail.com

Pareigos, vardas, pavardė, tel. Nr., el. pašto adresas



Audito ataskaitos Ukmergės sporto centro
atlikto finansinio (teisėtumo) audito rezultatų
[bookmark: _Toc510624889]2 priedas

Santrumpos ir sąvokos

Centras – Ukmergės sporto centras
TAAIS – tarptautiniai aukščiausiųjų audito institucijų standartai
VSAFAS – viešojo sektoriaus apskaitos ir finansinės atskaitomybės standartai
VSS – viešojo sektoriaus subjektas
BVA – biudžeto vykdymo ataskaita
BVAR – biudžeto vykdymo ataskaitų rinkinys
FBA – finansinės būklės ataskaita
VRA – veiklos rezultatų ataskaita
GTPA – grynojo turto pokyčių ataskaita
PSA – pinigų srautų ataskaita
MMA –  minimali mėnesinė alga, tvirtinama Lietuvos Respublikos Vyriausybės nutarimu
BMA – pareiginės algos bazinis dydis, tvirtinamas Lietuvos Respublikos įstatymu
VSĮ – Lietuvos Respublikos Vietos savivaldos įstatymas
DK – Lietuvos Respublikos darbo kodeksas
______________

Audito ataskaitos Ukmergės sporto centro
atlikto finansinio (teisėtumo) audito rezultatų
3 priedas

Teisės aktai 

	Teisės aktai, kuriais vadovavomės atlikdami audito procedūras, lėšų ir turto valdymo, naudojimo ir disponavimo jais teisėtumo vertinimus:
· Lietuvos Respublikos vietos savivaldos įstatymas.
· Lietuvos Respublikos biudžetinių įstaigų įstatymas.
· Lietuvos Respublikos biudžeto sandaros įstatymas.
· Lietuvos Respublikos Darbo kodeksas.
· Lietuvos Respublikos viešųjų pirkimų įstatymas.
· Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.
· Lietuvos Respublikos buhalterinės apskaitos įstatymas.
· Lietuvos Respublikos viešojo sektoriaus atskaitomybės įstatymas.
· Lietuvos Respublikos vidaus kontrolės ir vidaus audito įstatymas.
· Lietuvos Respublikos valstybės ir savivaldybių įstaigų darbuotojų darbo apmokėjimo įstatymas.
· Lietuvos Respublikos Vyriausybės 1999-06-03 nutarimas Nr. 719 „Dėl Inventorizacijos tvarkos patvirtinimo“ (su vėlesniais pakeitimais).
· Lietuvos Respublikos Vyriausybės 2003-05-27 nutarimas Nr. 650 „Dėl darbuotojo, valstybės tarnautojo ir žvalgybos pareigūno vidutinio darbo užmokesčio apskaičiavimo tvarkos aprašo patvirtinimo“ (su vėlesniais pakeitimais).
· Lietuvos Respublikos Finansų ministro 2003 m. gegužės 8 d. įsakymas Nr. 1K-123 „Dėl minimalių finansų kontrolės reikalavimų patvirtinimo“.
· Lietuvos Respublikos Finansų ministro 2008 m. gruodžio 31 d. įsakymas Nr. 1K-465 „Dėl valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ (su vėlesniais pakeitimais).
·  Lietuvos Respublikos Valstybės kontrolieriaus 2002-02-21 įsakymas Nr.V-26 (su vėlesniais pakeitimais).

__________________


Išlaidos pagal ekonominę klasifikaciją


Darbo užmokestis ir socialinis draudimas	Mitybos išlaidos	Medikamentų ir med. prekių bei paslaugų įsi.išl.	Ryšių paslaugų įsigijimo išlaidos	Transporto išlaikymo ir transporto paslaugų įsig.išlaidos	Mat. turto remonto prekių ir paslaugų įsi.išl.	Kvalifikacijos kėlimo išlaidos	Komunalinių paslaugų įsigijimo išlaidos	Informacinių technologijų prekių ir paslaugų įsig.išlaidos	Kitų prekių ir paslaugų įsigijimo išlaidos	Darbdavių socialinė parama pinigais	Kitos mašinos ir įrenginiai	501.4	5.5	0.7	2.8	23.6	7.9	0.7	68.3	0.5	31.7	1.3	39.299999999999997	
tūkst. Eur



17

image2.png




